بؤیوک بریتانیادا حکومت رسمی‌سی مارک اسپنسر ژوئن ین 7-ده "برگزیت" لاییحه‌سی‌نین سس وئرمه‌یه چیخاریلمایاجاغینی بیلدیردی.
بؤیوک بریتانیا حکومتی آوروپا بیرلیگیندن آیریلماغا (برگزیت) دایر یئنی قانون لاییحه‌سی حاکم محافظه کار پارتی سینده عصیانا سبب اولدوق‌دان سونرا سس وئرمه‌نین تاخیره سالیندیغینی آچیقلادی.
پارلامئنتده چیخیش ائدن حکومت رسمی‌سی مارک اسپنسر قانون لاییحه‌سینی 3 ژوئن تاریخینده اعلان ائتمگی و 7 ژوئن ده ده سس وئرمه‌یه چیخارماغی پلانلاشدیردیق‌لارینی، لاکین بو موضوع دا بیر راضیلاشما الده ائدیلمه‌دیگینی، یئنی تاریخ حاقیندا داها سونرا معلومات وئریله جگینی بیلدیردی.
موخالیف Valerie Vaz  ایسه سس وئرمه‌نین تخیره سالینماسی ایله باغلی باش ناظیر ترزا می ین ایستعفا تضییقی آلتیندا اولماسینی خاطیرلادا‌راق: "باش ناظیر بیر داها سیاسی گله جگینی میللی ماراق‌لارین اؤنونه قویدو" دئدی.
می دؤردونجو دفعه پارلامئنته تقدیم ائدجگی "برگزیت" راضیلاشماسی ایله باغلی قانون لاییحه‌سی‌نین مضمونو باره‌ده می ین 21-ده آچیقلاما وئرمیشدی. باش ناظیر ایکینجی دفعه رفرندوم کئچیریله بیله جگینی ده بیلدیرمیشدی.
قئید ائدک کی، بؤیوک بریتانیادا 29 مارس دا باش توتماسی نظرده توتولان "برگزیت" پارلامئنت موقاویله‌نی تصدیق ائتمه‌دیگی اوچون اول 12 آوریل، داها سونرا دا 31 اوکتبرا قدر تاخیره سالینیب.
